Andelsboligforeningen Lindholm Brygge Anders Nielsens Vej 23, 25 og 27

9400 Nørresundby

Om venteliste, køb og salg

Om ventelister

For at komme i betragtning til en lejlighed er den bedste mulighed, at lade sig indskrive på vores venteliste. Det koster 500 kr. for tre år ad gangen. Foreningen har både en intern og ekstern venteliste.

# Om køb og salg

Bliver en lejlighed udbudt til overdragelse (salg) bliver alle på begge vores ventelister informeret via mail med alle oplysninger om lejligheden.

I prisen for en andelslejlighed indgår foruden andelsværdien også evt. afskrivninger pga. unormal slitage, dårlig vedligeholdelse eller mangler samt en opgørelse af evt. forbedringer og tilpasset løsøre.

14 dage efter modtagelse af mail om den udbudte lejlighed skal der fremsendes det ønskede bud, som maksimalt kan være lejlighedens andelsværdi (plus/minus – se ovenfor). I løbet af disse 14 dage vil der også være mulighed for at bese lejligheden. Den budgiver, der byder det højeste evt. maksimale beløb vil få tilbudt lejligheden med mindre en evt. foranstående på ventelisten ændrer sit bud til tilsvarende beløb eller højere. Med andre ord vil den der byder mest (op til den maksimale pris) og står længst fremme på listen være den, der kan komme i betragtning. Byder ingen den maksimale pris har sælger lov til at afvise buddet og lade overdragelsen af lejligheden overgå til en ejendomsmægler.

Ethvert salg skal i sidste ende godkendes af bestyrelsen før en overdragelse kan finde sted.

# Om opgørelse af pris

Andelshaveren (sælger) opgør selv via skema forbedringsemner i forhold til fakturaer og evt. tidssat eget arbejde.

Vurdering af lejlighedens stand, forbedringer eller mangler foretages af en professionel vurderingsmand på baggrund af besigtigelse af lejligheden, andelshaverens opgørelse af forbedringer vedlagt kvitteringer, evt. kommunale anmeldelser og/eller godkendelser.

Andelshaveren er endvidere forpligtet til at aflevere seneste kvittering/udskrift vedrørende tinglyste lån/udlæg med angivelse af restgælden på de lån, der er tinglyst med sikkerhed i andelen.

# På dagen for overdragelsen

Sælger og køber gennemgår lejligheden sammen og foretager aflæsning af el, vand og varme.